Kesätyöpaikat - Lindström
Kesätyöpaikat	Etusivu / Töihin Lindströmille / Avoimet työpaikat / Kesätyöpaikat
Tervetuloa kesätöihin Lindströmille!
Palkkaamme vuosittain yli 200 kesätyöntekijää Lindström–konsernin eri toimipisteisiin ympäri Suomen. Tutustu meidän kesätyösivuihimme ja hae meille!
Pääosa kesätyöpaikoistamme on palvelukeskusten tuotannossa, jossa työskentelet tekstiilihuollon prosessin ytimessä ja palvelu kulkee kirjaimellisesti kättesi kautta. Meillä avautuu useita kesätyöpaikkoja myös muihin tehtäviin. Näitä ovat esimerkiksi tehtävät asiakaspalvelun, ostotoiminnan tai taloushallinnon parissa.
Seuraa meitä – kuulet ensimmäisten joukossa tulevista kesätyöpaikoistamme:
www.facebook.com/kesatyolindstromilla
Meille on tärkeää, että henkilöstömme viihtyy meillä. Toteutamme vuosittain tyytyväisyyskyselyn myös kesätyöntekijöillemme. Tulosten perusteella voimmekin ilolla todeta, että kesätyöntekijät viihtyvät meillä! Vuoden 2015 kyselyssä saimme heiltä kesätyökokemuksen arvosanaksi 3,66 (asteikolla 1-4).
Lue alta kaksi kesätyötarinaa: Marika ja Daniela kertovat
Kesätyöntekijästä tuotantopäälliköksi - Marika
Lue Marikan tarina
Kesätyöntekijästä tuotantopäälliköksi – Marika
Nykyisin tuotantopäällikkönä työskentelevä Marika kertoo oman tarinansa siitä, kuinka hän on edennyt kesätyöntekijästä tuotantopäälliköksi.
Aloitin Comfortalla Mäntsälän toimipisteessä kesätöiden merkeissä tekstiilihuoltajana v. 2001 ja sillä tiellä olen vieläkin. Kesätöiden jälkeen olisin päässyt opiskelemaan, mutta opiskelumotivaatiota lukion jälkeen ei silloin löytynyt. Päätin kysyä töiden jatkosta.
Tekstiilihuoltajan työt jatkuivatkin siitä suoraan ja opettelin samalla muita tehtäviä. Sain työnantajalta mahdollisuuden lähteä opiskelemaan töiden ohella tekstiilihuollon ammattitutkintoa – enhän sellaisesta mahdollisuudesta voinut kieltäytyä, lähdin innolla opiskelemaan!
Vuonna 2004 olikin kädessäni tutkintotodistus ja seuraavina vuosina etenin Mäntsälässä palveluohjaajan ja myöhemmin palveluesimiehen tehtäviin.
Kun Comfortalla avautui vuoden 2011 alussa mahdollisuus siirtyä palveluesimieheksi Koivuhakaan tulevaan uuteen pesulaan, lähdin jälleen innolla mukaan. Vuoden 2012 alusta lähtien olen toiminut Comforta Koivuhaan tuotantopäällikkönä.
Kaikista työurani vaiheista olen aina oppinut jotain uutta, ja tekstiilihuoltajan tausta on ollut hyödyksi esimiestyössä. Ehdottomasti opettavaisinta kokonaisuudessaan on ollut uuden yksikön käynnistämisprojekti.
Kesätyökokemus pääkonttorilta - Daniela
Lue Danielan tarina
Kesätyökokemus pääkonttorilta – Daniela
Daniela on ollut meillä kesätöissä jo useamman kerran. Daniela kertoi kesäkuussa 2012 meille työkokemuksistaan.
Tämä oli jo neljäs kerta, kun olin kesätöissä Lindströmin pääkonttorissa. Ensimmäinen kerta oli kesällä 2008, kun olin Tutustu työelämään ja tienaa –harjoittelussa.
Kesällä 2011 ja 2012 työskentelin asiakaspalvelutiimissä ja oli kiva tulla uudestaan samaan yksikköön, kun työkaverit muistivat minut edelliseltä kesältä.
Kesätöissä Lindströmillä olen aina saanut esimieheltä ja työkavereilta apua, kun on tullut jotain kysyttävää. Olen oppinut monipuolisia toimistotehtäviä ja tänä kesänä olen tehnyt myös erilaisia yhteenvetoja excelillä, josta minulla ei ollut aiempaa kokemusta. Mutta nyt on!
Parasta kesätyössäni on ollut rento ja iloinen ilmapiiri, oma sähköpostiosoite sekä mielenkiintoiset ja uusia taitoja kehittävät työtehtävät. Työkaverit ovat olleet kivoja, välillä nauretaan ja taas tehdään tiukasti töitä.
On tärkeää työskennellä kesällä edes vähänkin aikaa, niin saan taas lisää työkokemusta, ja myös oma raha on tärkeää, totta kai!
Valitse aiheTarjouspyyntöTilausPalauteMuu